

**REFERAT FRA GENERALFORSAMLINGEN I NDCC – MANDAG 27. MARS 2017 KL. 16.30**

Generalforsamlingen ble avholdt i Hovedkassen på Københavns Rådhus.

Tilstede var: 27 medlemmer. I tillegg deltok ambassadør Ingvard Havnen, ambassadesekretær Anders Ask, nettverksansvarlig NDCC Nicolai Kaas, samt sekretæren Anne-Liv Eriksen.

Steinar Valade-Amland ønsket velkommen og presenterte dagens program:

16.30 – 16.45 Ankomst og registrering

16.45 – 16.50 Velkomst v/Steinar Valade-Amland

16.50 – 17.05 Kontorchef, Københavns Kommune **Annemarie Munk Riis** –

*Københavns visioner som erhvervsmetropol*

17.05 – 17.35 Director Investment Promotion, Copenhagen Capacity **Marianna Lubanski** –

*Hvordan vi gør visionen til virkelighed*

17.35 – 17.45 Pause

17.45 – 18.30 NDCC Generalforsamling 2017

18.30 – 19.30 Øl, vin, vand og snacks – networking……….

Steinar introduserte Annemarie Munk Riis – som ga forsamlingen en meget god og interessant orientering om Københavns planer, visjoner, målsetninger for å tiltrekke seg etableringer av virksomheter. Deretter ga Marianne Lubanski oss en spennende og engasjert innføring i hvordan Copenhagen Capacity arbeider med å selge København og Greater Copenhagen som region som sted å etablere seg for utenlandske virksomheter. Kommunen og Copenhagen Capacity arbeider tett sammen.

Etter en kort pause, presenterte Steinar dagsorden for generalforsamlingen:

1. Valg af dirigent og sekretær
2. Fremlæggelse af bestyrelsens årsberetning
3. Fremlæggelse af revideret regnskab
4. Valg til bestyrelsen
5. Valg af revisor
6. Indkomne forslag fra medlemmerne
7. Fastsættelse af årskontingent
8. Eventuelt

**Punkt 1.**

Formannen foreslo Nina Ringen fra advokatfirma Lundgrens som dirigent og Anne-Liv Eriksen som sekretær – dette ble godkjent av generalforsamlingen.

Nina takket for valget, konstaterte at generalforsamlingen var lovlig varslet.

**Punkt 2.**

Steinar fremla styrets årsberetning:

Styret anser det første året etter fusjonen mellom NDCC og NPC som vellykket. Vi har fått en større kritisk masse, større nettverkspotensiale, bredere interessefelt og samlet sett større kapasitet. Vi har utvidet mulighetene for at ikke bare nordmenn kan være personlige medlemmer, medlemskapet er uavhengig av nasjonalitet. Styret har i det første året som en overgangsordning bestått av styremedlemmene fra de to nettverk – dvs et styre på følgende medlemmer:

Steinar Valade-Amland (*formand)* Klaus Henning Bjerkvold

Jahn Fredrik Hermansen *(næstformand)* Jasper Jansen

Kim Heiberg *(næstformand)* Siri Zachariassen

Kirsten Stochflet Jensen *(kasserer)*  Birgitte Lundebye

Karsten Kielland Torstein Ljøkel *(inntil 9 /2016)*

Styret har avholdt 9 ordinære styremøter.

Antall arrangementer har vært det samme som tidligere år, men har hatt høyere kvalitet enn før. Vi har hatt følgende faglige/sosiale arrangementer:

* Generalforsamling 2016 med Christiane Vejlø – avholdt hos KLP
* Åge Hareide orienterte om sine planer for det danske fotball landslag – avholdt hos Deloitte
* Sommerfest med jazz og god mat – avholdt på Ravelinen
* Fremtidens energiteknologier – avholdt hos Accura
* Mogens Lykketoft fortalte om tiden i FN etter ett år i formannsstolen i FN’s generalforsamling – avholdt i ambassadørens residens
* Julekomsammen – avholdt i Den Frie på Oslo Plads
* Nyttårskur – avholdt i ambassadørens residens

Vi har fått etablert et desidert nettverk som fasiliteres av Nicolai Kaas (tilstede her i dag). Det har vært 5 nettverksmøter i 2016 og 2 inntil dags dato i 2017. Ytterligere 6 er planlagt i 2017. Det neste finner sted den 4. april og foregår hos KLP – invitasjoner er sendt ut.

Nettverket er ved å være stabilt. Det deltar et par nye ved hvert møte. Deltakerne melder tilbake at de har fått stort utbytte av å delta og flere har knyttet forretningsforbindelser.

NDCC har fått ny identitet med det nye websitet [www.ndcc.dk](http://www.ndcc.dk)

NDCC har verdifull støtte fra både ambassaden og Innovasjon Norge.

Det har vært gjort et stort arbeide for å søke sponsorater og strategiske samarbeidspartnere – og dette arbeidet forsetter. Vi har ikke nådd det oppsatte mål med hensyn til å få flere medlemmer.

Steinar avsluttet sin beretning med å si at det på møtene er god stemning, god energi og styret får respons på at det er god kvalitet på det arbeidet som gjøres.

**Punkt 3.**

Kirsten Jensen presenterte regnskapet som føres etter kontantprinsippet. Utgiftene har vært større enn inntektene – noe som var budsjettert. Regnskapet viser et minus på 47,144,15. Nedenfor kommentarer til inntekter og utgifter:

Inntekter:

Kontingenter består av 40 innbetalinger fra virksomheter og 15 fra private medlemmer til NDCC´s konto

Kontiene fra NDCC og NPC ble slått sammen så det ble overført kr. 58,968.80 fra NPC´s konto

Annonseinntekter kr. 10.500 er fra jobannonser på NDCC´s hjemmeside

Arrangementer kr. 1750 er fra medlemmenes gjester

Utgifter:

Generalforsamling kr. -44,381.10 – herav utgjør betaling for foredrag med Christiane Vejlø kr. 30,072.60

Arrangementer  -116,809.35 er bl.a. netværksmøder, sommerfest på Ravelinen, julearrangement på Den Frie, arrangement med Mogens Lykketoft.

Sekretariat – kr. 10.000,- for betaling til Innovasjon Norge for Anne-Liv Eriksens arbeide som sekretær for NDCC.

**Punkt 4.**

Det skal velges 6 personer til styret – tre som unntakelsesvis velges for 1 år og 3 som velges for 2 år. Fra GF 2018 og fremover velges tre personer for 2 år ad gangen.

Styret konstituerer seg selv og herunder velger et av medlemmene som formann.

Styret foreslår at følgende styre får mandat til å ta NDCC til neste nivå:

Velges for 1 årig periode: Velges for 2 årig periode:

Steinar Valade-Amland\* Kim Heiberg\*

Siri Zachariassen\* Kirsten Stochflet Jensen\*

Karsten Kielland\* Kim Frost Fuglesang

\*gjenvalg

Kim Frost Fuglsang presenterte seg kort – arbeidet med norske/danske virksomheter i 16 år. Synes NDCC har utviklet seg til et spennende nettverk med positive energier, og vil gjerne bidra til videre utvikling.

Søren fra KLP sa han bakket opp om forslaget til nytt styre, og syntes også NDCC har utviklet seg positivt og roste styret.

Generalforsamlingen godkjente forslaget til nytt styre som ble valgt ved akklamasjon.

**Punkt 5.**

Styret foreslår gjenvalg av Even Austevoll som revisor. Even ble gjenvalgt ved akklamasjon.

**Punkt 6.**

Steinar informerte om at styret har mottatt følgende forslag fra Vidar Skrindo, og at styret støtter forslaget:

*NDCC's  bestyrelse bedes gennemgå og opgradere de foreliggende vedtægter, således at de er mere tilpasset NDCC's intentioner, formål og virke, baseret på de tre første års erfaringer og med særlig fokus på:*

*Formålsbeskrivelse og prioritering af ressourcer og aktiviteter*

*Bestyrelsens sammensætning og virke*

*Medlemmers og foreningens ophør*

*Bestyrelsens forslag til reviderede vedtægter fremlægges ved generalforsamlingen 2018. Bestyrelsen kan eventuelt etablere et eget udvalg for opgaven, og opfordres til at engagere medlemmerne i arbejdet.*

Forslaget ble godkjent av generalforsamlingen.

**Punkt 7.**

Steinar sa at styret ønsker å heve kontingentsatsene for å få muligheter til å drive det gode arbeidet videre. Styret har ambisjoner og ønsker å holde det høye nivået på arrangementene – dette krever ressurser.

Styret foreslår derfor at kontingentsatsene økes til:

Kr. 3000,- / årlig for virksomheter og viten- og kulturinstitusjoner

Kr. 500,- / årlig for privatpersoner

Førstnevnte gir adgang for inntil 3 personer til NDCC’s arrangementer.

Sistnevnte gir personlig adgang til NDCC’s arrangementer

Generalforsamlingen godkjente de nye satser.

**Punkt 8.**

Nina ga ordet til ambassadør Ingvard Havnen. Ambassadøren takket Steinar og styret for det store arbeidet de har gjort etter sammenslåingen av de to nettverk, som har vist seg å være et riktig grep. Det er mye energi og stort engasjement på styremøte – noe han har opplevd da disse holdes hos Innovasjon Norge og han stikker innom der hvis mulig. NDCC virker som et livskraftig handelskammer. Ambassaden og Innovasjon Norge legger stor vekt på støtte aktivitetene i NDCC og vil fortsette med dette fremover. Det er stor fokus på næringslivsarbeidet. Som informert om på nyttårskuren opprettes det to nye stillinger hos Innovasjon Norge her i København. Noe som vil øke mulighetene til å agere proaktivt og øke mulighetene for å være en sterkere og bedre partner for NDCC.

Sektorer for satsing i 2017:

* Mote
* Fortsette arbeidet mot FN-systemet. Store utfordringer for å bli registrert som leverandør til FN. Grete Faremo som er lever for UNOPS her i København er opptatt av å få flere virksomheter inn som leverandører.
* Konferansen Money 2020 i slutten av juni. Vi arbeider også i år med å arrangere felles stand for norske firmaer
* Scandinavian Business Summit 2016 ble arrangert i Aalborg. Kristiansand har tatt ballen videre og skal arrangere konferansen i 2017 sammen med NHO Agder og IN Agdere.
* Offshore Wind – vi arbeider med en konsulentundersøkelse for å kartlegge muligheter for norske leverandører til sektoren. Danskene er god på vind, nordmennene er gode på offshore
* Helsesektoren – ser på deltakelse på årets WHINN i Odense i oktober
* Planer om sammen med NDCC å arrangere matchmaking events

Som avslutning – lykkeønsket ambassadøren det nye styret og så frem til videre samarbeid.

Nina ga så ordet til Helge Kjersem, som gjerne ville informere kort om Norsk Understøttelsesforening i Kjøbenhavn og sa at de alltid var interesserte i frivillig arbeidskraft.

Steinar takket de 4 styremedlemmer som nå holder opp – Jahn, Birgitte, Klaus Henning og Jasper.

Jahn har hatt ansvaret for kommunikasjonsdelen og ansvarlig for den nye hjemmesiden og Birgitte har hatt ansvaret for arbeidet med strategiske samarbeidspartnere/sponsorer. De var begge tilstede på generalforsamlingen og fikk overrakt gaver som takk for sitt arbeide i styret.

Steinar kunne videre fortelle at Kari Anne Riise fra ambassaden har tilbudt å påta seg arbeidet med å være ansvarlig for websitet.

Steinar takket Nina for å ta forsamlingen sikkert gjennom generalforsamlingen, og takket for god ro og orden. Tusen takk til ambassadøren for pene ord.

Generalforsamlingen avsluttet kl. 18.40 – hvoretter det var klart for nettverking med tapas og drikke.